Restad vokste opp i Skaun i Sør-Trøndelag. Han tok realskole og handelsskole som privatist og gikk Luftvernartilleriets befalskole og Politiskolen. Han var lensmannsbetjent på Ørland og i Orkdal 1961–1967, politibetjent/førstebetjent ved Kriminalpolitisentralen 1967–1973 og lærer ved Politiskolen 1973–1975. I 1975 ble han lensmann på Smøla. Han var også konstituert lensmann på Averøy og Frei 1977–1979.